Na temelju članka 30. Statuta Općine Kloštar Podravski («Službeni glasnik Koprivničko-križevačke županije» broj 4/21), Općinsko vijeće Općine Kloštar Podravski na 5. sjednici održanoj 6. prosinca 2021. godine donijelo je

**ODLUKU**

**o provedbi postupka jednostavne nabave za izradu tehničke dokumentacije za korištenje geotermalne energije**

**Članak 1.**

Općina Kloštar Podravski provest će postupak jednostavne nabave za izradu tehničke dokumentacije za korištenje geotermalne energije.

**Članak 2.**

Sredstva za realizaciju projekta iz članka 1. planirana su u Proračunu Općine Kloštar Podravski za 2022. godinu i Projekcijama za 2023. i 2024.-u svoti 90.000,00 + PDV kn.

**Članak 3.**

Za provedbu postupka jednostavne nabave ovlašćuje se općinski načelnik Općine Kloštar Podravski.

**Članak 4.**

Ova Odluka objavit će se na mrežnim stranicama Općine Kloštar Podravski.

**OPĆINSKO VIJEĆE OPĆINE KLOŠTAR PODRAVSKI**

**KLASA: 310-02/21-01/02**

**URBROJ: 2137/16-21-01**

**Kloštar Podravski, 6. prosinca 2021.**

**PREDSJEDNICA:**

**Marija Šimunko**